“ศบค.” เผยพบผู้ติดเชื้อ “โควิด” ใหม่ 2,438 ราย ดันป่วยสะสมทะลุ 55,460! เสียชีวิตเพิ่ม 11
"ศบค." เผยพบผู้ติดเชื้อ "โควิด" ใหม่ 2,438 ราย ดันป่วยสะสมทะลุ 55,460! เสียชีวิตเพิ่ม 11
25 เม.ย. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (25 เม.ย.64) ระบุว่า พบผู้ติดเชื้อรายใหม่ 2,438 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 2,151 ราย จากการค้นหาผู้ติดเชื้อเชิงรุกในชุมชน 282 ราย และผู้ที่เดินทางมาจากต่างประเทศเข้าสถานที่กักกันที่รัฐจัดให้ 5 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 55,460 ราย แบ่งเป็นผู้ป่วยที่ติดเชื้อภายในประเทศ 52,189 ราย และการตรวจคัดกรองเชิงรุก 21,660 ราย ส่วนผู้เดินทางมาจากต่างประเทศ 3,271 ราย โดยมีผู้ป่วยรักษาหายแล้ว 31,113 ราย เพิ่มขึ้น 547 ราย เสียชีวิตเพิ่ม 11 ราย โดยยอดเสียชีวิตสะสมรวม 140 ราย
